Canal de Siciłia El canal o de Siciłia , o in fransexe) xe el trato de mar del Mediteraneo conprexo tra ła Siciłia e ła Tunixia. Divide el Mediteraneo orientałe da queło osidentałe. Pròpio al centro del canałe steso se cata l'ìxoła de Pantełerìa. Inte el so ponto pì streto, tra Cao Feto, 'rente Maxara del Vało e Cao Bon, darente de El Haouaria, xe łargo sirca 145 chiłometri. Plinio Il Vecchio aferma che gera dito "mare Sicuło" el trato de mar Mediteraneo conprexo infra l'ìxoła de Siciłia e Creta. In inglexe xe ciamà , in fransexe xe conosùo anca cofà "Canałe de Cao Bon" o "Canałe de Kelibia", co riferimento rispetivamente a ła penìxoła e ałe sità tunixine che sera ła riva meridionałe del canałe. Ła difarensa infra łe nomenclature streto e canałe dipende dal tipo de mase d'aqua coinvolte. Se questa prexenta carateristeghe chimico-fixiche conparabiłi intrà łori ałora se parlarà de "canałe" se invese łe carateristiche xe disimiłi se parla de "streto". Queste difarense xe notevołi infra el basin mediteraneo osidentałe e queło łevantin par tałe raxon xe coreta ła denominasion de "Streto de Siciłia", al roverso de l'uxo comùn.